کوہلو (خ ن) ڈپٹی کمشنر کوہلو عبداللہ کھوسہ پارینے کہ الس نافائدہ تون گنڈوک جم ویل آتا ایسری ءِ اولیت ایتوہ‘ ضلعی افسر آک الس نا ویل آتے ایسر کننگ کن دمدستی گام گیج کیر‘ وزیراعلیٰ بلوچستان نا پرمان نارد اٹ محکمہ جانجوڑی و تعلیم اٹ گھوسٹ ملازم آتا اسکرونٹنی نا عمل ءِ زوت پورو کننگک۔ دا خیال آتا درشانی ءِ او تدوک آدے ضلعی ناظم جانجوڑی ڈاکٹر گہنور خان مری، ڈسٹرکٹ ایجوکیشن آفیسر امیر محمد کاکڑ وایلو ضلعی افسر و ڈل آتون ہیت وگپ کرسا کرے۔ دا وخت آ ڈپٹی کمشنر مستی پارے کہ السی نا فائدہ نا جم ویل آتے ایسر کننگ کن ضلعی انتظامیہ ناافسر آک غٹ دوئی وسیلہ غاتے کاریم اٹ اتیر تاکہ لس بندغ ءِ ضلعی انتظامیہ ناکنڈآن ہر وڑ انا کمک رسینگ کے۔دا وخت آ ڈپٹی کمشنر ضلعی ناظم جانجوڑی ءِ کیبی علاقہ غاتے ٹی الس ءِ جانجوڑی نا بنداوی آسراتی رسیفنگ کن خصوصی گام گیج کننگ نا پارت کرے‘ داوخت آ ایجوکیشن نا جعفر خان زرکون، بابو فرید مری، محمد طاہر مری، یوسف بلوچ وایلوفک ساڑی ئسر۔
